**Telki Község**

**Polgármestere**

**Előterjesztés**

**Háziorvosi, gyermekorvosi feladatellátási és**

**használatba adási szerződések megkötéséről**

Az előterjesztés mellékletei: ---

Az előterjesztést tárgyalja: Pénzügyi Bizottság

Az előterjesztés elfogadása: egyszerű többségű szavazat

A Telki, Tücsök utca 2. szám alatt található új Egészségház épületét 2018.október 29-től birtokba vehették a felnőtt és gyermek háziorvos, illetve a védőnők.

Telki község Önkormányzata és az egészségügyi szolgáltatók 2011. március 31.napján aláírt megbízási szerződés alapján rendelkeztek a mindenkor hatályos jogszabályoknak megfelelő felnőtt és gyermek háziorvosi egészségügyi alapellátással összefüggő teendők ellátásáról.

Az új Egészségházba történő átköltözéssel szükségessé vált a korábbi szerződés felülvizsgálata és aktualizálása.

**A feladat ellátási szerződés kötelező tartalmi elemit az önálló orvosi tevékenységről 2000. évi II. törvény 2/B. bek. az alábbiak szerint határozza meg:**

*A praxisjoggal rendelkező háziorvos és az adott praxisjoggal érintett települési önkormányzat* *közötti feladat-ellátási szerződés (a továbbiakban: feladat-ellátási szerződés) kötelezően tartalmazza legalább az alábbi tartalmi elemeket:*

*a) a felek megnevezése, a személyes ellátásra kötelezett orvos megnevezésével,*

*b) a praxisjoggal érintett körzet meghatározása,*

*c) a felek kötelezettségeinek meghatározása, ideértve a települési önkormányzatnak a fenntartáshoz történő hozzájárulására vonatkozó szabályokat,*

*d) a rendelési idő meghatározása, azzal, hogy az adott településen működő, praxisjoggal rendelkező háziorvosok kötelesek rendelési idejüket összehangoltan kialakítani,*

*e) az ügyeletben történő részvételre vonatkozó rendelkezések,*

*f) a helyettesítésre vonatkozó rendelkezések,*

*g) az ellátás nyújtásában részt vevő egészségügyi szakdolgozókra vonatkozó rendelkezések,*

*h) a szerződés időtartama,*

*i) a felmondásra vonatkozó rendelkezések,*

*j) a kártérítésre, kártalanításra vonatkozó rendelkezések.*

*(1a)**[26](http://njt.hu/cgi_bin/njt_doc.cgi?docid=47816.338456" \l "foot26) Az (1) bekezdés c) pontja szerinti fenntartási kötelezettség körében a települési önkormányzat köteles gondoskodni*

*a) az egészségügyért felelős miniszter rendeletében meghatározott rendelő (a továbbiakban: rendelő) praxisjoggal rendelkező háziorvos részére történő térítésmentes használatba adásáról,*

*b) – amennyiben a rendelő nem a háziorvos vagy a háziorvosi szolgáltató tulajdonában van – a rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről.*

*(2) A feladat-ellátási szerződés legrövidebb időtartama 5 év.*

*(3) A települési önkormányzat a feladat-ellátási szerződést – indoklással – felmondja, ha*

*a) a háziorvos a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,*

*b) a háziorvos önálló egészségügyi tevékenység végzésére való jogosultságát bármely okból elveszti.*

*(4) A feladat-ellátási szerződésben hat hónapnál rövidebb felmondási idő nem határozható meg.*

*(5) A körzetmódosítás miatt bekövetkezett, a háziorvost ért kár esetén a települési önkormányzat kártalanítási kötelezettséggel tartozik, amelynek megállapításánál figyelembe kell venni a háziorvosi szolgáltató által a finanszírozása keretében kapott egy éves összeget.*

*(6) A feladat-ellátási szerződést a feladatot ellátó háziorvosi szolgáltató is megkötheti.*

*(7) A közalkalmazotti jogviszonyban álló, praxisjoggal rendelkező háziorvos esetében az (1) bekezdésben foglaltakat – a közalkalmazotti jogviszonyra vonatkozó szabályokkal összhangban – megfelelően alkalmazni kell.*

*(8)**[27](http://njt.hu/cgi_bin/njt_doc.cgi?docid=47816.338456" \l "foot27) A feladat-ellátási szerződés megkötésekor felmerülő vitás kérdések rendezésében a praxisjog engedélyezésére jogosult egészségügyi államigazgatási szerv – a felek által meghatározott kérdések eldöntésében – segítséget nyújt.*

A csatolt előterjesztés az új feladat-ellátási szerződés tervezetét tartalmazza.

Telki, 2018. október 29.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2018. (XI…. ) Öh. számú**

**Háziorvosi, gyermekorvosi feladatellátási és**

**használatba adási szerződések megkötéséről**

1.Telki község Önkormányzat képviselő-testülete úgy határoz, hogy a mellékelt tartalmú szerződést köt a felnőtt házorvosi feladatok ellátására a Kizermed Kft. ( 2089, Telki, Völgy utca 6.) képviselőjével dr. Kiss-Leizer Márta háziorvossal a Telki Felnőtt házorvosi körzet ellátásra.

2.Telki község Önkormányzat képviselő-testülete úgy határoz, hogy a mellékelt tartalmú szerződést köt a gyermek házorvosi feladatok ellátására az Engelleiter és Társa Szolgáltató Bt. ( 2092, Budakeszi, Szanatórium u.1.) képviselőjével dr. Asztalos Mária háziorvossal a Telki gyermek házorvosi körzet ellátásra.

Határidő: azonnal

Felelős: polgármester